Kommissionens forordning (EF) nr. 436/2001

af 2. marts 2001

om ændring af bilag II til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(1), senest ændret ved Kommissionens forordning (EF) nr. 2020/2000(2), særlig artikel 13, andet led, og

ud fra følgende betragtninger:

(1) Efter proceduren i artikel 7, stk. 4, i forordning (EØF) nr. 2092/91 har nogle medlemsstater siden 1997 fremsendt oplysninger for at få ændret visse bestemmelser i bilag II.

(2) Komposteret husholdningsaffald og komposteret blanding af vegetabilsk materiale er produkter, der blev almindeligt anvendt inden vedtagelsen af forordning (EØF) nr. 2092/91 ifølge den adfærdskodeks for økologisk landbrug, der anvendes i Fællesskabet. Disse produkter findes nu også efter anden forgæring end kompostering, navnlig anaerob forgæring med henblik på produktion af biogas. Ændringerne for disse produkter haster i betragtning af den snarlige begyndelse af vækstsæsonen, hvor produkterne under overholdelse af kravene i bilag I, del A, til forordningen vil kunne anvendes som gødningsstoffer. Anaerob forgæring med henblik på produktion af biogas er en proces, der opfylder miljøbeskyttelsesformålene med økologisk landbrug.

(3) Det er nødvendigt på flere sprog at berigtige navnet på produktet "Thomasslagger", så det dækker det samme produkt. Det har også vist sig, at produktet ikke var medtaget i den portugisiske udgave af Kommissionens forordning (EF) nr. 2381/94(3), der indførte del A i bilag II. Udeladelsen bør derfor korrigeres.

(4) Erfaringerne fra anvendelse af kalkslam fra sukkerfabrikker i økologisk landbrug har vist, at anvendelsen bør kunne fortsætte efter den 31. marts 2002.

(5) Mange præparater af pyrethriner, der er udvundet af Chrysanthemum cinerariaefolium, indeholder piperonylbutoxid som synergist. Betingelserne for anvendelse af disse præparater bør derfor skærpes.

(6) De i denne forordning fastsatte foranstaltninger er i overensstemmelse med udtalelse fra det udvalg, der omhandles i artikel 14 i forordning (EØF) nr. 2092/91 -

UDSTEDT FØLGENDE FORORDNING:

Artikel 1

Bilag II til forordning (EØF) nr. 2092/91 ændres som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den finder straks anvendelse.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. marts 2001.

På Kommissionens vegne

Franz Fischler

Medlem af Kommissionen

(1) EFT L 198 af 22.7.1991, s. 1.

(2) EFT L 241 af 26.9.2000, s. 39.

(3) EFT L 255 af 1.10.1994, s. 84.

BILAG

I bilag II til forordning (EØF) nr. 2092/91 foretages følgender ændringer:

1) Del "A. GØDNINGSSTOFFER OG JORDBEHANDLINGSMIDLER" ændres som følger:

a) I skemaet affattes bestemmelserne for medtagelse af komposteret husholdningsaffald således:

">TABELPOSITION>"

b) I skemaet affattes bestemmelserne for medtagelse af komposteret blanding af vegetabilsk materiale således:

">TABELPOSITION>"

c) I henholdsvis den danske, tyske, græske, nederlandske, finske og svenske udgave af skemaet ændres følgende ord: - på dansk ændres "Thomasslagger" til "Jernværksslagger"

- på tysk ændres "Thomasphosphat" til "Schlacken der Eisen- und Stahlbereitung"

- på græsk ændres "Σκωρίες αποφωσφατωσεως (σκωρίες του Θωμά)" til "Σκωρίες αποφωσφατωσεως"

- på nederlandsk ændres "Thomasslakkenmeel" til "Metaalslakken"

- på finsk ændres "Tuomaskuona" til "Kuona"

- på svensk ændres "Basisk slagg (Thomasslagg)" til "Basisk slagg"

d) I den portugisiske udgave af skemaet indsættes følgende produkt efter produktet "Fosfato de aluminio e calcio" :

">TABELPOSITION>"

e) I skemaet affattes bestemmelserne for medtagelse af kalkslam fra sukkerfabrikker således:

">TABELPOSITION>"

2) I del "B. PESTICIDER" ændres skema "1. Stoffer af vegetabilsk eller animalsk oprindelse" således: Bestemmelserne for "Pyrethriner udvundet af Chrysanthemum cinerariaefolium" affattes således:

">TABELPOSITION>"